C 101/42
SL
Uradni list Evropske unije
17.3.2023
(95)
Na splošno pomoč, dodeljena na podlagi oddelkov 2.1 do 2.3 prejšnjih začasnih kriznih okvirov, in pomoč, dodeljena na podlagi istih ustreznih oddelkov tega sporočila, ne smeta v nobenem trenutku preseči zgornjih meja pomoči, določenih v ustreznih oddelkih tega sporočila.
Kar zadeva oddelek 2.4, pomoč, dodeljena na podlagi prejšnjih začasnih kriznih okvirov, in pomoč, dodeljena na podlagi tega sporočila, ne smeta preseči zgornjih meja pomoči iz tega sporočila za isto upravičeno obdobje.
Pomoči, dodeljene na podlagi oddelkov 2.5 in 2.6 prejšnjih začasnih kriznih okvirov, ni mogoče kumulirati s pomočjo, dodeljeno na podlagi istih ustreznih oddelkov tega sporočila, če krije iste upravičene stroške.
(96)
V skladu z Obvestilom Komisije o določitvi pravil, ki se uporabljajo za presojo nezakonite državne pomoči (166), Komisija to sporočilo uporablja za nepriglašeno pomoč, če je pomoč dodeljena od 9. marca 2023.
(97)
V vseh drugih primerih bo Komisija uporabila pravila iz okvira, ki je veljal ob dodelitvi pomoči.
(98)
Komisija bo vse oddelke tega sporočila pregledala pred 31. decembrom 2023 z ozirom na pomembne pomisleke glede konkurence ali gospodarstva ter ob upoštevanju razvoja mednarodnih dogodkov.
Kjer je koristno, lahko Komisija zagotovi tudi dodatna pojasnila o svojem pristopu do posameznih vprašanj.
(99)
Komisija po jasni in popolni priglasitvi ukrepov, zajetih v tem sporočilu, v tesnem sodelovanju z zadevnimi državami članicami zagotovi hitro presojo ukrepov.
Države članice naj Komisijo obvestijo o svoji nameri ter čim hitreje in čim bolj popolno priglasijo načrte za uvedbo takih ukrepov.
Komisija bo državam članicam zagotovila navodila in pomoč v tem procesu.
(166) UL C 119, 22.5.2002, str.
22.